महाकाली सन्धि कार्यान्वयन नहुँदा कञ्चनपुर र कैलालीका किसान सिँचाइ सुविधाबाट बञ्चित हुँदैआएका छन् । “किसान आकासे पानीका भरमा खेती गर्दैआएका छन्,” प्रभावित क्षेत्रका बासिन्दा एवं नेपाली काँग्रेसका जिल्ला सचिव दिवाकर पाण्डेयले भन्नुभयो, “भारतले पानी नदिने मनसायले नै नहर निर्माणमा चासो दिएको छैन ।” पानी उपलब्ध नभए नहर निर्माणमा गरिँदै आएको लगानी खेर जाने उहाँको चिन्ता छ ।
